
N á v r h     u z n e s e n i a 
		
						
UZNESENIE č. ......../2024
zo dňa 16. 02. 2024

Zastupiteľstvo Bratislavského samosprávneho kraja po prerokovaní materiálu


A schvaľuje


[bookmark: _Hlk31116193]A 1 zriadenie odplatného vecného bremena na pozemkoch vo výlučnom vlastníctve Bratislavského samosprávneho kraja, a to na: 

	Parcelné číslo
	Výmera v m2
	Register KN
	LV
	Druh pozemku

	476/1
	5624
	E
	1955
	Ostatná plocha



v k. ú. Nové Košariská, obec Dunajská Lužná, okres Senec, 

v prospech oprávneného: Západoslovenská distribučná, a.s., Čulenova 6, 
816 47 Bratislava, IČO: 36 361 518 za odplatu v sume 1 620,- € (30 €/m2 pri 54 m2 - diel 2) na základe žiadosti žiadateľa: Norbert Račko, rod. Račko, trv. bytom: Eliášovce 16, 930 38 Nový Život, r.č.: 770622/8233  

Vecné bremeno spočíva povinnosti povinného z vecného bremena strpieť na pozemkoch:

a) zriadenie a uloženie Elektroenergetických zariadení;  
b) užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy Elektroenergetických zariadení a ich odstránenie;

(ďalej ako „Vecné bremeno“), a to v rozsahu, ako je zakreslené Geometrickým plánom č. 28/2022 na vyznačenie vecného bremena na priznanie práva uloženia a užívania inžinierskych sietí na pozemkoch parc. č. 458/42, 458/53, 476/1, ktorý bol vypracovaný dňa 09.06.2022, vyhotoviteľ: GEORED s.r.o., so sídlom Kaštieľska 11, 900 24 Veľký Biel,  úradne overeným dňa 14. 09. 2022 pod číslom: G1-1553/22 – diel 2

s podmienkami:

a) žiadateľ a oprávnený a z vecného bremena podpíše zmluvu o vecnom bremene do 120 dní od schválenia uznesenia Zastupiteľstvom Bratislavského samosprávneho kraja, s tým, že ak v tejto lehote žiadateľ a/alebo oprávnený z vecného bremena zmluvu o vecnom bremene nepodpíše, uznesenie stráca platnosť,
b) žiadateľ uhradí odplatu za zriadenie vecného bremena vo výške 1 620,- € povinnému z vecného bremena do 30 dní od nadobudnutia účinnosti zmluvy v zmysle § 47a Občianskeho zákonníka,
c) návrh na vklad do katastra nehnuteľností podá žiadateľ po úhrade odplaty za zriadenie vecného bremena





B ukladá


riaditeľke Úradu Bratislavského samosprávneho kraja zabezpečiť prípravu a podpis zmluvy o zriadení vecného bremena

Termín:  do 120 dní od schválenia uznesenia












































D ô v o d o v á   s p r á v a


Žiadosťou zo dňa 10. 01. 2024 adresovanou e-mailom na Úrad Bratislavského samosprávneho kraja o uzatvorenie Zmluvy o zriadení vecného bremena, požiadala spoločnosť Healthy Work s.r.o., Jankolova 7, 851 06 Bratislava, IČO: 51 146 916, ako splnomocnenec o prerokovanie návrhu zmluvy o vecnom bremene k stavbe „VN preložka p.č. 458/42k.ú. Nové Košariská“ a zriadenie odplatného vecného bremena na pozemku reg. KN-E p. č. 476, zapísanom na LV 1955 o výmere 5624  m2 druh pozemku: Ostatná plocha, pre k. ú. Nové Košariská, Obec: Dunajská Lužná, Okres: Senec, ktorý je vo výlučnom vlastníctve Bratislavského samosprávneho kraja v prospech  spoločnosti Západoslovenská distribučná, a.s., Čulenova 6, 816 47 Bratislava, IČO: 36 361 518, ako oprávneného z vecného bremena a to na základe žiadosti žiadateľa Norbert Račko, rod. Račko, trv. bytom: Eliášovce 16, 930 38 Nový Život, r.č.: 770622/8233, ktorý je investorom stavby s názvom „VN prekládka p.č. 458/42 k.u. Nové Košariská. 

Zvláštne užívanie cesty III/1055 v obci Dunajská Lužná v úseku stykovej križovatky cesty III/1055 a miestnej komunikácie Malinová ulica z dôvodu prekládky vzdušného vedenia VNK rozvodov a s tým súvisiacim pretlakom káblových rozvodov popod cestu III/1055 bolo povolené Rozhodnutím Okresného úradu Senec, Odbor cestnej dopravy a pozemných komunikácií zo dňa 29.06.2023 a užívanie stavby bolo povolené Rozhodnutím č. 13003-326-DL-23-SE-1 vydaného Obcou Dunajská Lužná, stavebným úradom dňa 27. 11. 2023, ktoré nadobudlo právoplatnosť dňa 18. 12. 2023. 

 V rámci Elektroenergetickej stavby boli na časti zaťaženej nehnuteľnosti v rozsahu vyznačenom v geometrickom pláne na zameranie vecného bremena číslo 28/2022 na vyznačenie vecného bremena na priznanie práva uloženia a užívania inžinierskych sietí na pozemkoch parc. č. 458/42, 458/53, 476/1, úradne overeným dňa 14. 09. 2022 pod číslom: G1-1553/22 (ďalej len „Geometrický plán“) ako:
	diel č. 2 o výmere 54 m2 – pozemok reg. KN-E parc.č.  476/1
umiestnené nasledovné elektroenergetické stavby a zariadenia distribučnej sústavy:
a)	podzemné káblové VN vedenie (prekládka resp. zakabelizovanie VN vzdušného vedenia) ,
vrátane zariadení súvisiacich a potrebných na ich prevádzku (ďalej len „Elektroenergetické zariadenia“). K predmetnej stavbe vydal Odbor dopravy Úradu Bratislavského samosprávneho kraja ako aj Regionálne cesty Bratislava, a.s., súhlasné stanovisko.
Po realizácii stavby sa na nás žiadateľ, v zmysle našej požiadavky, obrátil s výzvou na uzatvorenie zmluvy o zriadení vecného bremena. 

Hodnota vecného bremena  - jednorazovej odplaty za zaťaženie pozemkov vo vlastníctve BSK predstavuje podľa výpočtu v priloženom Geometrickom pláne za diel č. 2 pozemku p.č. 476/1, reg. KN-E záber pozemkov o celkovej výmere 54 m2, čo pri sadzbe 30,- €/m2 určenej v Zásadách hospodárenia a nakladania s majetkom Bratislavského samosprávneho kraja predstavuje sumu 1 620,- €. 

Na základe vyššie uvedených skutočností Vám predkladáme materiál na schválenie do Zastupiteľstva Bratislavského samosprávneho kraja.  

Prílohou materiálu sú:
· Žiadosť doručená dňa 10. 01. 2024
· Splnomocnenie pre Healthy Work s.r.o.
· Ortofoto snímka pre pozemok p.č. 476/1 vedený pre Okres Senec, obec Dunajská Lužná, k.ú. Nové Košariská vo vlastníctve BSK
· Výpis z LV č. 1955 pre pozemok p.č. 476/1 vedený pre Okres Senec, obec Dunajská Lužná, k.ú. Nové Košariská vo vlastníctve BSK 
· Stanovisko Odboru dopravy č.03909/2022/PK-17 7544/2022 zo dňa 23. 02. 2022
· Stanovisko Odboru dopravy č. 4632/2023-PK 191 zo dňa 16. 06. 2023
· Stanovisko Správy ciest Bratislavského samosprávneho kraja č. 253/22/126 zo dňa 22. 02. 2022
· Rozhodnutie o povolení užívania stavby zo dňa 27. 11. 2023
· Geometrický plán č. 28/2022



